Man se bene gebreek toe muur bo-op hom valFoto: ER24 Chitra Bodasing-Harduth, woordvoerder van ER24, het gesê die man, glo 49 jaar oud, was saam met kollegas besig om aan ŉ huis in Newlands te werk toe die voorval gebeur het. “Die man het ŉ voorhamer gebruik om ŉ muur mee af te breek. Terwyl hy besig was, het die muur bo-op hom geval,” het Bodasing-Harduth gesê. Die man se kollegas het hom onder die puin uit verwyder en paramedici ontbied. Volgens Bodasing-Harduth was die man in ŉ ernstige toestand en is albei sy bene gebreek. Hy is op die toneel behandel voordat hy na ŉ hospitaal gehaas is.